**Google – napredno pretraživanje**

Aktiv učiteljica razredne nastave

16. travnja 2013.

Ana Kalebić

**Što je Google?**

Tvrtka koju su 1998. osnovala dva studenta sa Sveučilišta Stanford u Kaliforniji

Misija im je bila organizirati ljudsko znanje i omogućiti univerzalni pristup i korisnost

Vrijednost oko 188 milijardi američkih dolara

Oko 32 500 zaposlenika

**PREDNOSTI**

* Jednostavno sučelje
* Brzo pretraživanje
* Besplatna usluga
* Dostupan svima odsvakud

**NEDOSTACI**

* Ne može pretražiti cijeli web
* Korisnici rijetko idu dalje od prvih deset rezultata
* Neke informacije nisu besplatne

**OSNOVNO PRETRAŽIVANJE**

* **Jednostavan upit, što manje riječi**

Npr. NE boli me glava; DA glavobolja

NE vremenska prognoza Split; DA vrijeme Split

* **Pretraživanje je neovisno o velikim i malim slovima**

Npr. Slobodna Dalmacija = slobodna dalmacija

* **Točka se ignorira**

**NAPREDNO PRETRAŽIVANJE**

Razrađeno za lakše korištenje i brži pronalazak relevantnih informacija

PRETRAŽIVANJE POMOĆU:

* **Točno određene riječi ili fraze**

Ako nam je potrebno pretražiti određenu frazu, pretražujemo je tako da je stavimo u navodne znakove. Međutim, tada ćemo dobiti rezultate koji će u svom tekstu ili naslovu dati isključivo i samo frazu u onom obliku u kakvom smo je napisali.

Npr. upit „zeleni čaj“ dat će rezultate u kojima se pojavljuje samo ova fraza, a ne npr. zelenog čaja. Ovakav način pretraživanja nam uvelike smanjuje broj rezultata pretraživanja, zato ga treba koristiti oprezno.

* **Isključivanje izraza**

Isključivanje izraza koristimo u situaciji kada su nam potrebne informacije o određenom predmetu, a postoji mogućnost da ćemo dobiti mnogo odgovora koji nam neće trebati. Pojednostavljeno, ako želimo pretražiti bajke koje nije napisao Andersen pišemo sljedeće.

Upit: bajka

Nijedna od ovih riječi: -andersen (minus bez razmaka)

* **Prema web lokaciji ili domeni (org., com., edu., gov., hr.)**

Domene (posljednja dva ili tri slova web adrese) nam govore kakva je namjena stranice.

ORG domena namijenjena je neprofitnim organizacijama (Unicef, Greenpeace, Unesco, itd.)

COM domena je najpopularnija, namijenjena je komercijalnim stranicama (mada u posljednje vrijeme neke nekomercijalne i neprofitne organizacije koriste ovu domenu). Na stranicama s com domenom naići ćete na puno reklama, uglavnom zabavne sadržaje, a često i na nepouzdane informacije (youtube.com, facebook.com).

EDU domena namijenjena je obrazovnim institucijama s američkog područja (www.harvard.edu)

GOV domenu koristi vlada SAD-a.

HR je geografska domena koja pokazuje iz koje regije ili države potječe stranica. Sadržaji na stranicama s hr domenom uglavnom su vjerodostojni i pouzdani.

Skole.hr

Wikipedia.org

Youtube.com

Ettaedu.eu

* **Prema formatu datoteke (pdf, ppt, doc, swf)**

Pretraživati možete i prema određenoj vrsti datoteke (ponuđene su u padajućem izborniku):

Pdf – najčešće dulji tekstovi, letci, brošure, knjige, natječaji – tekstovi u pdf formatu mogu se preuzimati s računala, ali ne i mijenjati

Ppt – prezentacije

Doc – microsoft word dokumenti, običan tekst koji možete spremiti na svoje računalo i mijenjati mu sadržaj

Swf – animirani sadržaji, kvizovi

* **Jeziku**

(ponuđeno u padajućem izborniku)

Prikazuje rezultate isključivo na odabranom jeziku.

* **Ažuriranju**

Informacije možete pretraživati i obzirom na vrijeme njihova objavljivanja. U padajućem

izborniku imate ponuđene sljedeće vremenske odsječke

Bilo kada (biramo kad nam nije važno kada je informacija objavljena)

U prošla 24 sata (biramo za prikaz najnovijih informacija)

Prošli tjedan

Prošli mjesec

Prošle godine

* **Sigurno pretraživanje**

Filtrira sadržaj i onemogućava prikazivanje nepoželjnih i/li eksplicitnih sadržaja.

Ponuđene su sljedeće opcije: isključeno **-** umjereno **–** strogo. Preporuča se postavke pretraživanja staviti na umjereno jer strogo pretraživanje filtrira i one sadržaje koji bi nam mogli biti korisni (ako se na stranicama nalaze reklame koje nisu preporučljive za djecu npr. za cigarete).

Dodatne opcije za sigurno pretraživanje nalaze se na dnu stranice naprednog pretraživanja, a pristupit ćete im klikom na opciju [Prilagodite postavke pretraživanja](http://www.google.hr/preferences?hl=hr).

* **Nadopunjavanje**

**Nadopunjavanje** nam olakšava pretragu specifičnih podataka. Npr. ako se ne možemo sjetiti određene riječi nekog teksta pjesme, naziva zakona datuma rođenja i slično. U takvom slučaju upit će nam izgledati ovako:

Mato Lovrak rođen je\*

Gle malu \*poslije kiše

Zakon o \*školama

* **Google instant** je alat koji nam već pri upisivanju prvih nekoliko slova našeg upita

nudi listu mogućih izraza koji bi nas mogli zanimati. Ovaj alat skraćuje vrijeme pretraživanja.

**OSTALI GOOGLE PROIZVODI**

Neke GOOGLE PROIZVODE možete pronaći na alatnoj traci koje se nalaze na sučelju jednostavnog pretraživanja. To su:

* **Slike**

Pretraživanje slika nudi nekoliko različitih alata. Nalaze se u alatnoj traci poviše slika koje se prikazuju kao rezultat našeg upita. Klikom na ikonu alati za pretraživanje otvara se dodatna alatna traka u kojoj nam se nude sljedeće mogućnost pretraživanja slika:

Prema veličini (velike, srednje, itd.)

Prema boji (u boji, crno bijelo, određena boja koja nam treba, itd.)

Prema vrsti (fotografija, crtež, lice, itd.)

Vremenu objave

* Karte – satelit, karte, street view
* Mail
* Prevoditelj – koristiti s oprezom, prijevodi su doslovni, a nekad potpuno besmisleni.

Sljedeće GOOGLE PROIZVODE naći ćete na sučelju jednostavnog pretraživanja tako da kliknete na ikonu ***više*** u alatnoj traci. Otvara vam se padajući izbornik. Kliknite na ikonu ***još više***.

Otvorit će vam se stranica s ostalim proizvodima. Neki od njih su:

* **Knjige (books)** – knjige s potpunim ili djelomičnim prikazom teksta. Malo je cjelovitih naslova na hrvatskom jeziku. Korisno za one koji čitaju na engleskom.
* **Picasa** – program za pohranu i uređenje fotografija. Prebacuje fotografije s vašeg hard diska i pohranjuje.
* **Znalac (scholar)** – pretraživanje znanstvenih i stručnih časopisa. Korisno za one koji se bave znanstvenim radom.
* **Upozorenja (alerts)** – google vam može na vašu e-mail adresu slati najnovije obavijesti o temi koja vas zanima. Kao upit za pretraživanje upišite što precizniju temu, odredite koliko često će vam stizati obavijesti i na koju e-mail adresu.
* Dno obrasca

**VJEŽBE**

* Pronađite nešto o bajkama, a da se ne spominje Andersen.
* Pronađite informacije o upisima u srednje škole objavljene u proteklih godinu dana.
* Pronađite ppt prezentaciju o Ivani Brlić Mažuranić .
* Pronađi informacije o županijskoj smotri učeničkih zadruga objavljene tijekom prošlog mjeseca na stranicama hrvatskih škola.
* Pronađite crno bijelu fotografiju Željka Keruma ☺

**WEB STRANICA ŠKOLE**

www.os-flukasa-kastelstari.skole.hr

**POSTAVLJANJE VLASTITIH SADRŽAJA NA WEB STRANICU**

Prijavljujemo se svojim elektroničkim identitetom (korisničkom oznakom i lozinkom) iz sustava AAI@EduHr (u gornjem desnom uglu stranice).

U izborniku s lijeve strane odabiremo **RAZMJENA ZNANJA,** a potom **DOKUMENTI. Otvorimo datoteku DOKUMENTI DJELATNIKA** i pronađemo datoteku sa svojim imenom i prezimenom. Otvorimo datoteku sa svojim imenom i prezimenom.

Otvara nam se stranica na kojoj su dva kvadratića. Pomoću jednog možemo stvarati mape/datoteke u koje ćemo spremati dokumente. Pomoću drugog dodajemo dokumenta s našeg računala na web-stranicu. Postupak je jednostavan – kao kod dodavanje privitka u e-pošti. Kliknemo na ***browse*** i potražimo dokument na svom računalu te ga dodamo , a potom kliknemo pošalji (ako budete imale problema s ovim, dođite u knjižnicu pa ću vam ja pokazati postupak.)

**JOŠ NEKE KORISNE STRANICE…**

* http://www.dokumentarci.com/
* https://baltazar.carnet.hr/ssologin/
* http://bioteka.hr/
* [**http://www.openculture.com/freeaudiobooks**](http://www.openculture.com/freeaudiobooks)- preporučam! Stranica je na engleskom, ali nudi mnoštvo zanimljivih sadržaja – od knjiga I filmova do sudjelovanja na predavanjima svjetskih sveučilišta.
* http://www.eduvizija.hr/portal/
* http://www.djecamedija.org/
* http://www.klinfo.hr/